Dominikanske republikks forsvar
Store norske leksikon,Samfunn,Forsvar og sikkerhet,Forsvar i verden
De samlede styrketall for den Dominikanske republikks væpnede styrker er 56 050 aktivt personell (2018, IISS). I tillegg kommer 15 000 halvmilitære nasjonale politistyrker.
Hæren Hæren har en styrke på 28 750 aktivt personell. Materiell omfatter 12 lette stridsvogner av typen M41 Walker Bulldog, åtte hjulgående pansrede personellkjøretøy av typen LAV-150, og 14 helikoptre. I tillegg har hæren lett artilleri. Flyvåpenet Flyvåpenet har en styrke på 16 100 aktivt personell. Materiell omfatter ett rekognoseringsfly, 13 lette transportfly, 12 treningsfly (hvorav åtte Super Tucano som også kan benyttes som lette angrepsfly), og 25 helikoptre. I tillegg har flyvåpenet luftvernartilleri. Marinen Marinen har en styrke på 11 200 aktivt personell. Flåten omfatter 17 patruljefartøy, ett landgangsfartøy, og åtte forsynings- og hjelpefartøy. Les mer i Store norske leksikon Den dominikanske republikks historie Den dominikanske republikks politiske system Litteratur The International Institute of Strategic Studies (IISS) (2019). The Military Balance 2019, kapittel 8, Latin American and the Caribbean, sidene 412-413.